{"word_count": 194, "character_count": 1453}
Varga Kamill OFM Jászberény, 2019. A jászberényi születésű szerző azon elődeinek állított emléket, akik Jézus szavát követve a szerzetesi életet választották, és valami módon kötődnek Jászberény városához, vagy mert ott születtek, vagy mert ott élték le életük egy részét. Emléket akart állítani azoknak, akik bár gyarlók voltak, de megtették, ami tőlük tellett. „A mű lapjain a múlt szól hozzánk, de reméljük nem hiába. Hanem azzal a szándékkal, hogy mi is egyre jobb tanítványai legyünk Jézusnak, a Mesternek. Ajánlom ezt a könyvet mindazoknak, akik szeretnének az elődöktől tanulni, s  szeretnének jobb tanítványok lenni.” – írta könyvéről Varga Kamill testvér. A könyv bemutatója 2019. április 24-én 16 órától lesz a Jászberényi Jézus Neve plébániatemplomban (Barátok temploma, Jászberény, Ferencesek tere 3.) a Jászberényi Helytörténeti Kör és a Jászapátiak Baráti Egyesülete rendezésében.Program  Az elhunyt szerzetesek emlékére szentmisét mutat be: Dr. Novák István  plébános és fr. Varga Kamill OFM Fr. Varga Kamill OFM Szerzetesek Jászberényben című könyvét bemutatja Dr. Novák István plébános Baráti fogadás a résztvevők részére, közben könyvvásár és dedikálásA  könyv megjelenését támogatták  Magyarok Nagyasszonya Ferences Rendtartomány, Jászberény Város Önkormányzata, Jászok Egyesülete,  Jász-Nagykun-Szolnok Megyei Önkormányzat, Keresztény Értelmiségiek Szövetsége Jászberény, Jászberényi Jézus Neve Plébánia és az előfizetők népes tábora